У пачатку лістапада прайшоў адборачны тур. Зала, дзе адбыўся конкурс, ледзь змагла змясціць гледачоў. Былі аб’яўлены ўмовы галасавання, як на сапраўдным “Еўрабачанні”. Так былі вызначаны фіналісты — 10 удзельнікаў. Зноў пачалася сур’ёзная праца па падрыхтоўцы да фінала. Цяпер ужо нас падтрымлівалі і аказвалі садзейнічанне Цэнтр культуры Дзятлава, намеснік старшыні Дзятлаўскага райвыканкама Ігар Станіслававіч Кухарэвіч, кіраўніцтва аддзела адукацыі, спорту і турызму, Дом дзіцячай творчасці, мясцовы магазін “Еўраопт” і, як заўсёды, супрацоўнікі мясцовага Дома культуры. Вельмі адказна аднесліся да падрыхтоўкі навучэнцы. Пасля заняткаў ішлі рэпетыцыі па адпрацоўцы вакала і харэаграфіі.